บลจ.แลนด์ฯประเดิมRMFออก2กองทุน
บลจ.แลนด์ แอนด์ เฮ้าส์ ได้ฤกษ์ออกกองทุน RMF 2 กองรวด กองพันธบัตรรัฐบาลกองผสม มั่นใจเหมาะกับเศรษฐกิจปัจจุบัน
15 พ.ย. 2555

บลจ.แลนด์ แอนด์ เฮ้าส์ ได้ฤกษ์ออกกองทุน RMF 2 กองรวด กองพันธบัตรรัฐบาลกองผสม มั่นใจเหมาะกับเศรษฐกิจปัจจุบัน
นางจันทนา กาญจนาคม กรรม การผู้จัดการ บริษัทหลักทรัพย์จัดการกองทุนรวม (บลจ.) แลนด์ แอนด์ เฮ้าส์ เปิดเผยว่า ในวันที่ 1426 พ.ย. จะเปิดขายกองทุนรวมเพื่อการเลี้ยงชีพ (RMF) พร้อมกันสองกองทุนคือ กองทุนเปิด แอล เอช พันธบัตรเพื่อการเลี้ยงชีพ และกองทุนเปิด แอล เอช เฟล็กซิเบิ้ลเพื่อการเลี้ยงชีพ 
ทั้งนี้ การออกกองทุน RMF ทั้งสองกองทุนนี้ถือเป็นครั้งแรกของ บลจ.แลนด์ แอนด์ เฮ้าส์
กองทุนเปิด แอล เอช พันธบัตรเพื่อการเลี้ยงชีพ มีนโยบายการลงทุนในพันธบัตรรัฐบาลเป็นส่วนใหญ่ โดยเฉลี่ยในรอบปีบัญชีไม่น้อยกว่า 80% ของมูลค่าทรัพย์สินสุทธิของกองทุน และจะใช้กลยุทธ์ในการปรับพอร์ตการลงทุนตามภาวะการเปลี่ยนแปลงของดอกเบี้ยในตลาด เป็นกองทุนที่มีความเสี่ยงในการลงทุนต่ำมากนี้จึงเหมาะกับผู้ต้องการลงทุนที่ไม่ต้องการความเสี่ยงเลย 
กองทุนเปิด แอล เอช เฟล็กซิเบิ้ลเพื่อการเลี้ยงชีพ มีนโยบายที่จะลงทุนแบบผสม โดยผู้จัดการกองทุนสามารถปรับสัดส่วนลงทุนระหว่างตราสารแห่งหนี้และหุ้นได้ตั้งแต่ 0100% ของมูลค่าทรัพย์สินสุทธิของกองทุน เพื่อให้เหมาะสมตามแต่ละสถานการณ์ 
“ทั้งสองกองทุนเหมาะกับลูกค้าต้องการลงทุน เพื่อให้มีเงินทุนเพียงพอไว้ใช้ในยามเกษียณ โดยได้รับผลตอบแทนที่ดีกว่าตราสารหนี้ หรือเงินฝากทั่วไป และยอมรับความผันผวนของเงินลงทุนที่เปลี่ยนแปลงตามภาวะการลงทุนได้พอสมควร” นางจันทนา กล่าว